Agjencia Kombëtare e Mbrojtjes Civile

Agjencia Kombëtare për Mbrojtjen Civile (AKMC) është një Agjenci në kuadër të Ministrisë së Mbrojtjes së Shqipërisë që është përgjegjëse për vlerësimin e rrezikut nga fatkeqësitë dhe mbrojtjen civile. Drejtues i Agjencisë së re është Haki Çako.

 Historia 
Nën sundimin komunist, ushtria shqiptare ishte përgjegjëse për menaxhimin e emergjencave, duke u fokusuar kryesisht në reagimin dhe jo në aktivitetet zbutëse ose parandaluese. Që nga fundi i regjimit komunist, Shqipëria ka bërë hapa të rëndësishëm drejt zhvillimit të një sistemi të menaxhimit të emergjencave. Në vitin 1999, për të koordinuar ndihmën gjatë krizës së refugjatëve në Kosovë, u krijua një Grupi i Menaxhimit të Emergjencave (GME) nën Zyrën e Kryeministrit. Pas krizës së refugjatëve, qeveria shpërndau GME-në dhe miratoi një sërë ligjesh dhe dekretesh për të krijuar një sistem të ri të menaxhimit të emergjencave.

Në vitin 2001, Qeveria e Shqipërisë miratoi ligjin nr. 8756, "Shërbimet e Emergjencave Civile", i cili përcaktoi rolet dhe përgjegjësitë e menaxhimit të emergjencave në mbarë qeverinë. Sipas këtij ligji planifikimi dhe zbatimi i planeve të emergjencave civile ishte përgjegjësi e Drejtorisë së Përgjithshme të Emergjencave Civile (DPEC). Që nga nëntori i vitit 2019, pas hyrjes në fuqi të ligjit të ri 45/2019 “Për mbrojtjen civile”, DPEC shndërrohet në Agjenci, Agjencia Kombëtare e Mbrojtjes Civile.

 Shiko gjithashtu 

 Shërbimet e Zjarrfikësve dhe të Shpëtimit të Shqipërisë

 Referime 

Kategoria:Agjencia Kombëtare e Mbrojtjes Civile
Kategoria:Siguri publike
Kategoria:Njësi dhe formacione ushtarake të Shqipërisë